|  |  |
| --- | --- |
| Latvijas Universitātes  līgumu uzskaites Nr. \_\_\_\_\_\_\_\_\_\_\_\_\_\_  Iepirkuma identifikācijas Nr. **LU 2018/44\_I** | **AAS “BTA Baltic Insurance**  **Company”**  līgumu uzskaites Nr. \_\_\_\_\_\_\_\_\_\_\_ |

1. **APDROŠINĀŠANAS LĪGUMS**

**Rīga, 2018.gada \_\_\_\_.augustā**

**Latvijas Universitāte**, izglītības iestādes reģistrācijas Nr.3341000218, pievienotās vērtības nodokļa maksātāja reģistrācijas Nr.LV 90000076669, juridiskā adrese: Raiņa bulvāris 19, Rīga, LV-1586 (turpmāk – **APDROŠINĀJUMA ŅĒMĒJS**), **tās prorektora eksakto, dzīvības un medicīnas zinātņu jomā Valda Segliņa personā**, kurš rīkojas uz LU Administrācijas reglamenta (apstiprināts ar LU 17.07.2017. rīkojumu Nr. 1/244) pamata, no vienas puses, un

**AAS “BTA Baltic Insurance Company”** (turpmāk – **APDROŠINĀTĀJS)**, reģistrācijas Nr. 40103840140, juridiskā adrese: Sporta iela 11, Rīga, LV-1013, kuras vārdā saskaņā ar 2018.gada 11.jūnija pilnvaru Nr.\_\_\_\_\_ rīkojas **tās Korporatīvo klientu departamenta direktore Laura Mežaka** no otras puses,

bet abi kopā saukti “**LĪDZĒJI**”, pamatojoties uz LU organizētā iepirkuma “Latvijas Universitātes zinātnisko iekārtu un aprīkojuma apdrošināšana”, (iepirkuma identifikācijas Nr. LU 2018/44\_I) (turpmāk – **IEPIRKUMS**) un LU Zinātniskās darbības nodrošinājuma iepirkuma komisijas 2018.gada 10.augusta lēmumu (protokols Nr.LU 2018/44\_I-4) noslēdz šādu Iepirkuma līgumu, turpmāk – Līgums:

# LĪGUMĀ LIETOTIE TERMINI

* 1. **Apdrošinājuma summa** – apdrošināšanas līgumā noteikta naudas summa, par kuru ir apdrošinātas mantiskas vērtības vai intereses pret zaudējumiem un bojājumiem.
  2. **Apdrošināšanas atlīdzība** – apdrošinājuma summa, tās daļa vai cita par apdrošināšanas gadījumu izmaksājamā summa.
  3. **Apdrošināšanas gadījums** – ar apdrošināto risku cēloņsakarīgi saistīts notikums, kuram iestājoties paredzēta apdrošināšanas atlīdzība.
  4. **Apdrošināšanas polise** – dokuments, kas apliecina apdrošināšanas līguma noslēgšanu un ietver apdrošināšanas līguma noteikumus, grozījumus un papildinājumus, par kuriem apdrošinātājs un apdrošināšanas ņēmējs ir vienojušies apdrošināšanas līguma darbības laikā, turpmāk tekstā – “Polise”. Par visu LU nekustamo īpašumu apdrošināšanu tiek izsniegta viena polise.
  5. **Apdrošināšanas prēmija** – apdrošināšanas polisē noteiktais maksājums par apdrošināšanu**,** turpmāk tekstā – “Prēmija”.
  6. **Pašrisks** – zaudējumu daļa naudas izteiksmē, kuru, iestājoties apdrošināšanas gadījumam, saskaņā ar šo Līgumu, Apdrošinātājs neatlīdzina.
  7. **Apdrošinātais risks** – Apdrošinātāja piedāvāto risku apdrošināšana LU iepirkumam  “Latvijas Universitātes zinātnisko iekārtu un aprīkojuma apdrošināšana” (iepirkuma id. Nr. LU 2018/44\_I).
  8. **Apdrošināšanas objekts** – Latvijas Universitātes zinātnisko iekārtu un aprīkojuma (Līguma 3.pielikums) apdrošināšana pret zaudējumiem un bojājumiem (mantiskas vērtības un intereses).

# LĪGUMA PRIEKŠMETS UN LĪGUMA TERMIŅŠ

* 1. **APDROŠINĀJUMA ŅĒMĒJS** apdrošina un **APDROŠINĀTĀJS** apņemas nodrošināt Līguma 3.pielikumā “Apdrošināmo zinātnisko iekārtu un aprīkojuma saraksts” norādīto zinātnisko iekārtu un aprīkojuma apdrošināšanu atbilstoši Līguma 1.pielikumā “Tehniskā specifikācija un Pretendenta tehniskais piedāvājums” (turpmāk – Līguma **1.pielikums**) un Līguma 2.pielikumā “Finanšu piedāvājums” (turpmāk – Līguma **2.pielikums**) noteiktajam.
  2. **APDROŠINĀŠANAS ŅĒMĒJA** zinātniskās iekārtas un aprīkojums tiek apdrošināti **17 793 736,90 EUR** **(septiņpadsmit miljoni septiņi simti deviņdesmit trīs tūkstoši septiņi simti trīsdesmit seši *euro* un 90 centi)** apmērā, neņemot vērā zemapdrošināšanu.
  3. Līgums stājas spēkā **2018.gada 20.augustā un ir spēkā divus apdrošināšanas gadus** no Līguma spēkā stāšanās dienas.

# APDROŠINĀŠANAS PRĒMIJAS SAMAKSAS KĀRTĪBA

* 1. **APDROŠINĀŠANAS ŅĒMĒJS** maksā **APDROŠINĀTĀJAM** Prēmiju **14 320,00 EUR** (četrpadsmit tūkstoši trīs simti divdesmit *euro*  un 00 centi) apmērā. Apdrošināšanas prēmija par pirmo apdrošināšanas gadu (no 2018.gada 20.augusta līdz 2019.gada 19. augustam) ir 7160,00 EUR (septiņi tūkstoši viens simts sešdesmit *euro*  un 00 centi) un par otru apdrošināšanas gadu (no 2019.gada 20.augusta līdz 2020.gada 19. augustam) ir 7160,00 EUR (septiņi tūkstoši viens simts sešdesmit *euro*  un 00 centi). Par katru apdrošināšanas gadu **APDROŠINĀTĀJS** izsniedz **APDROŠINĀJUMA ŅĒMĒJAM** Apdrošināšanas polisi un apdrošināšanas noteikumus, kas ir šī Līguma neatņemama sastāvdaļa.
  2. **APDROŠINĀJUMA ŅĒMĒJA** Pašrisks ir **300,00** **EUR** (trīs simti *euro* un 00 centi) apmērā.
  3. **APDROŠINĀTĀJS** iesniedz **APDROŠINĀJUMA ŅĒMĒJAM** rēķinu un Polisi ar visiem tās pielikumiem Līguma slēgšanas dienā.
  4. **APDROŠINĀJUMA ŅĒMĒJS** maksā Prēmiju 2 (divos) vienādos maksājumos, vienu reizi gadā, pamatojoties uz **APDROŠINĀTĀJA** izsnigtu rēķinu, šādos termiņos un apmēros:
     1. 7160,00 EUR (septiņi tūkstoši viens simts sešdesmit *euro*  un 00 centi) līdz 2018.gada 10.septembrim;
     2. 7160,00 EUR (septiņi tūkstoši viens simts sešdesmit *euro*  un 00 centi) līdz 2019.gada 10.septembrim.
  5. Prēmijas maksājumus **APDROŠINĀJUMA ŅĒMĒJS** veic ar pārskaitījumu uz šajā Līgumā norādīto **APDROŠINĀTĀJA** kontu kredītiestādē. Par samaksas dienu atzīst dienu, kad maksājuma uzdevums iesniegts kredītiestādē.
  6. Visos dokumentos, kas saistīti ar šo Līgumu, tajā skaitā rēķinā, **APDROŠINĀTĀJS** norāda rēķina pilnas apmaksas datumu, informāciju par Līgumu un citus nepieciešamos rekvizītus, tajā skaitā Iepirkuma nosaukumu, identifikācijas numuru, CPV kodu – 66510000-8 (Apdrošināšanas pakalpojumi), līguma numuru.
  7. Līguma finansēšana paredzēta no **APDROŠINĀJUMA ŅĒMĒJA** budžeta līdzekļiem.

# APDROŠINĀŠANAS ATLĪDZĪBAS IZMAKSĀŠANAS KĀRTĪBA

* 1. Apdrošināšanas atlīdzības izmaksas pamats ir zaudējuma iestāšanās apdrošināšanas perioda laikā.
  2. Iestājoties apdrošināšanas gadījumam, **APDROŠINĀJUMA ŅĒMĒJS** nekavējoties, taču ne vēlāk kā 3 (trīs) darba dienu laikā no zaudējumu atklāšanas dienas informē par to **APDROŠINĀTĀJU**.
  3. Ne vēlāk kā 3 (trīs) darba dienu laikā pēc 4.2.apakšpunktā minētās informācijas saņemšanas **APDROŠINĀTĀJS** veic bojātā īpašuma apskati.
  4. Iestājoties apdrošināšanas gadījumam, **APDROŠINĀTĀJS** pieņem lēmumu par apdrošināšanas atlīdzības izmaksu ne vēlāk kā **20 (divdesmit) darba dienu** laikā pēc visu nepieciešamos dokumentu, kas pierāda apdrošināšanas gadījuma iestāšanos un zaudējumu apmēru, saņemšanas dienas.
  5. **APDROŠINĀTĀJS** izmaksā **APDROŠINĀJUMA ŅĒMĒJAM** apdrošināšanas atlīdzību **2 (divu) darba dienu** laikā no lēmuma pieņemšanas dienas.
  6. Ja **APDROŠINĀTĀJS** pieņēmis lēmumu par atteikumu izmaksāt apdrošināšanas atlīdzību, tas nosūta **APDROŠINĀJUMA ŅĒMĒJAM 20 (divdesmit)** **darba dienu** laikā motivētu paziņojumu par atteikumu izmaksāt apdrošināšanas atlīdzību.
  7. Apdrošināšanas atlīdzības izmaksu **APDROŠINĀTĀJS** veic saskaņā ar šajā Līgumā un Apdrošināšanas līguma likumā noteikto kārtību.

# LĪDZĒJU PIENĀKUMI UN TIESĪBAS

* 1. **APDROŠINĀTĀJA** tiesības un pienākumi:
     1. **APDROŠINĀTĀJS** veic zinātnisko iekārtu un aprīkojuma apdrošināšanu **17 793 736,90 EUR** **(septiņpadsmit miljoni septiņi simti deviņdesmit trīs tūkstoši septiņi simti trīsdesmit seši *euro* un 90 centi)** apmērā, neņemot vērā zemapdrosināšanu, saskaņā ar **APDROŠINĀJUMA ŅĒMĒJA** sniegtajiem datiem, šā Līguma noteikumiem, **APDROŠINĀTĀJA** iesniegto piedāvājumu Iepirkumā un spēkā esošiem Latvijas Republikas normatīvajiem aktiem, kas reglamentē šīs tiesiskās attiecības, Līguma cenu un izsniedz **APDROŠINĀJUMA ŅĒMĒJAM** apdrošināšanas Polisi;
     2. gadījumā, ja **APDROŠINĀTĀJS** atsakās izmaksāt apdrošināšanas atlīdzību, **APDROŠINĀTĀJAM** ir pienākums pierādīt jebkurus apstākļus, kas to atbrīvo no apdrošināšanas Līgumā noteiktajām saistībām izmaksāt apdrošināšanas atlīdzību;
     3. **APDROŠINĀTĀJAM** ir pienākums izmaksāt apdrošināšanas atlīdzību, ja apdrošinātā riska iestāšanos izraisījusi **APDROŠINĀJUMA ŅĒMĒJA** viegla neuzmanība un, ja tas nav pretrunā ar šā Līguma noteikumiem;
     4. **APDROŠINĀTĀJS** nav tiesīgs bez pārliecināšanās par apdrošinātā riska iestāšanos noraidīt prasību, kas iesniegta, pamatojoties uz šo līgumu;
     5. **APDROŠINĀTĀJS** nav tiesīgs atteikties izmaksāt apdrošināšanās atlīdzību, nepārbaudot visu pieejamo informāciju;
     6. pēc **LĪDZĒJU** vienošanās **APDROŠINĀTĀJS**, pirms veikt pilnīgu zaudējumu aprēķināšanu, var izmaksāt daļu apdrošināšanas atlīdzības tādā apmērā, kādu neapstrīd neviens no **LĪDZĒJIEM**.
  2. **APDROŠINĀJUMA ŅĒMĒJA** tiesības un pienākumi:
     1. veikt Prēmijas maksājumus šā Līguma 3.4. apakšpunktā noteiktajā termiņā un apmērā;
     2. pēc **APDROŠINĀTĀJA** rakstveida pieprasījuma iesniegt visus viņa rīcībā esošos dokumentus, kas pamato apdrošināšanas gadījuma iestāšanās faktu un izraisītos zaudējumus;
     3. pieprasīt no **APDROŠINĀTĀJA** informāciju un paskaidrojumus par Līguma izpildes gaitu un citiem Līguma izpildes jautājumiem.
  3. **APDROŠINĀTĀJS** apņemas bez **APDROŠINĀJUMA ŅĒMĒJA** rakstiskas piekrišanas neizpaust trešajām personām Līguma izpildes gaitā iegūto informāciju un veikt visus nepieciešamos pasākumus minētās informācijas neizpaušanai, izņemot, ja to pieprasa valsts institūcijas, kurām saskaņā ar likumu ir tiesības prasīt šādu informāciju.

1. **LĪGUMA GROZĪŠANA UN IZBEIGŠANA**
   1. Līguma darbības laikā **LĪDZĒJI** nav tiesīgi veikt būtiskus Līguma grozījumus, izņemot Publisko iepirkuma likuma 61.panta pirmajā daļā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61.panta otrās daļas regulējumam. Līguma darbības laikā ir pieļaujami Līguma grozījumi, kas tiek veikti saskaņā ar Publisko iepirkuma likuma 61.pantā noteikto. Visi grozījumi tiek numurēti un tiek pievienoti Līgumam.
   2. Līgumu var izbeigt pirms Līguma 2.3.apakšpunktā noteiktā termiņa beigām, **LĪDZĒJIEM** savstarpēji par to vienojoties, kas tiek noformēts ar vienošanos, kuru pievieno Līgumam kā pielikumu, kas kļūst par šā Līguma neatņemamu sastāvdaļu.
   3. Līguma saistību neizpildes vai Līguma saistību pārkāpuma gadījumā vai, ja netiek ievēroti Līguma 5.1.1.apakšpunkta nosacījumi, **APDROŠINĀJUMA ŅĒMĒJAM** ir tiesības, rakstiski paziņojot par to **APDROŠINĀTĀJAM**, vienpusēji atkāpties no **LĪGUMA**, prasot atlīdzināt zaudējumus.
   4. **APDROŠINĀJUMA ŅĒMĒJS** ir tiesīgs vienpusēji izbeigt Līgumu, ja **APDROŠINĀTĀJS** nepilda šā Līguma saistības vairāk kā divus mēnešus.
   5. Līguma izbeigšana neatbrīvo **LĪDZĒJUS** no pienākuma izpildīt visas līdz Līguma izbeigšanai uzņemtās saistības.
   6. Šā apdrošināšanas līguma laušanas gadījumā **APDROŠINĀTĀJS** atmaksā **APDROŠINĀJUMA ŅĒMĒJAM** apdrošināšanas Prēmijas daļu proporcionāli līguma darbības laikam un atskaitot no atmaksājamās apdrošināšanas Prēmijas pierādāmos ar apdrošināšanas līgumu noslēgšanu saistītos **APDROŠINĀTĀJA** izdevumus, kuri nedrīkst pārsniegt 25% (divdesmit pieci procenti) no apdrošināšanas Prēmijas.
   7. Atbilstoši Starptautisko un Latvijas Republikas nacionālo sankciju likuma11.1 panta trešā daļā noteiktajam, **APDROŠINĀJUMA ŅĒMĒJAM** ir tiesības, rakstveidā paziņojot **APDROŠINĀTĀJAM**, vienpusēji atkāpties no **LĪGUMA** izpildes,ja **LĪGUMU** nav iespējams izpildīt tādēļ, ka **LĪGUMA** izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
2. **CITI NOTEIKUMI**
   1. Šā **LĪGUMA** izpildei katrs **LĪDZĒJS** nosaka vienu vai vairākas kontaktpersonas, kuru pienākums ir sekot šā **LĪGUMA** izpildei, kā arī parakstīt nodošanas-pieņemšanas aktu un informēt par šā **LĪGUMA** izpildi gan savu, gan otru **LĪDZĒJU**.
   2. **APDROŠINĀJUMA ŅĒMĒJA** kontaktpersona:.
   3. **APDROŠINĀTĀJA** kontaktpersona:.
   4. Kontaktpersonu nomaiņas gadījumā **LĪDZĒJS** par to rakstveidā informē otru **LĪDZĒJU** (trīs) darba dienu laikā.
   5. **Līguma** izpildē iesaistītā personāla un apakšuzņēmēju, ja tādi ir piesaistīti, nomaiņa tiek veikta atbilstoši Publisko iepirkumu likuma 62.panta tiesiskajam regulējumam.
   6. Visus jautājumus un strīdus, kas radušies **LĪGUMA** izpildes laikā, **LĪDZĒJI** risina sarunu ceļā. Ja vienošanās netiek panākta, strīdi tiek risināti Latvijas Republikas normatīvajos aktos paredzētajā kārtībā.
   7. Šis **Līgums** sagatavots un parakstīts divos eksemplāros ar vienādu juridisko spēku uz 5 (piecām) lapām, no kuriem viens glabājas pie **PASŪTĪTĀJA**,otrs – pie **PIEGĀDĀTĀJA**.
   8. **LĪGUMA pielikumi**:
3. pielikums “Tehniskais piedāvājums” uz 5 (piecām) lapām;
4. pielikums “Finanšu piedāvājums” uz 1 (vienas) lapas;
5. pielikums “Apdrošināmo iekārtu un aprīkojuma saraksts” uz 47 (četrdesmit septiņām) lapām;
6. pielikums “Pretendenta papildus piedāvāto apdrošināšanas segumu, limitu un atlīdzību noregulēšanas noteikumi” uz 1 (vienas) lapas;
7. pielikums “Iekārtu un aprīkojuma apdrošināšanas polise un tai pievienotie noteikumi” uz 23 (divdesmit trīs) lapām;
8. Pilnvara uz 1 (vienas) lapas.
   1. Visi šā **LĪGUMA** pielikumi ir **LĪGUMA** neatņemamas sastāvdaļas.

# LĪDZĒJU REKVIZĪTI

|  |  |
| --- | --- |
| **APDROŠINĀJUMA ŅĒMĒJS:** | **APDROŠINĀTĀJS:** |
| **Latvijas Universitāte** | **AAS “BTA Baltic Insurance Company”** |
| Juridiskā adrese:  Raiņa bulvāris 19, Rīga, LV-1586 | Juridiskā adrese:  Sporta iela 11, Rīga, LV-1013 |
| Reģ. apl. Nr.3341000218 | Reģ. Nr. 40103840140 |
| PVN reģ. Nr. LV90000076669 | PVN reģ. Nr. LV40103840140 |
| Tel., fakss: 67034301, 67225039  Konta Nr.: LV51NDEA0000082414423 | Konta Nr.: LV47PARX0016356700001 |
| Banka: Luminor Bank AS | Banka: AS Citadele banka |
| Kods: NDEALV2XXXX | Kods: PARXLV |
| \_\_\_\_\_\_\_\_\_\_\_\_\_\_\_\_\_ /**Valdis Segliņš**/ | \_\_\_\_\_\_\_\_\_\_\_\_\_\_\_\_ /**Laura Mežaka**/ |